**INFORMACIJA APIE ASMENS DUOMENŲ TVARKYMĄ TEIKIANT PARAMĄ FIZINIAMS ASMENIMS INDIVIDUALIŲ GYVENAMŲJŲ NAMŲ MODERNIZAVIMUI IR ATSINAUJINANČIŲ ENERGIJOS IŠTEKLIŲ PANAUDOJIMUI**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra) asmens duomenis tvarko vadovaudamasi 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais asmens duomenų apsaugą reglamentuojančiais teisės aktais.

**Asmens duomenų tvarkymo teisinis pagrindas bei tvarkymo tikslai:**

Lietuvos Respublikos aplinkos ministerijos Aplinkos projektų valdymo agentūra (toliau – Agentūra) asmens duomenis tvarko vadovaudamasi 2010 m. balandžio 6 d. Lietuvos Respublikos aplinkos ministro įsakymu Nr. D1-275 patvirtintu Klimato kaitos specialiosios programos lėšų naudojimo tvarkos aprašu, atlikdama paraiškų priėmimą, atranką bei administruodama projektų vykdymą.

**Tvarkomi asmens duomenys:**

Atliekant paraiškų priėmimą bei atranką tvarkomi šie pareiškėjo asmens duomenys: vardas, pavardė, gyvenamosios vietos adresas, projekto įgyvendinimo adresas, telefono numeris, el. pašto adresas, informaciją apie gyvenamąjį namą (unikalus gyvenamojo namo numeris, bendrasavininkai, namo baigtumo metai ir procentai, juridinę teisę į turtą suvaržantys veiksniai).

Atliekant projektų administravimą tvarkomi šie projekto vykdytojo asmens duomenys: vardas, pavardė, gyvenamosios vietos adresas, asmens kodas, el. pašto adresas, telefono numeris, atsiskaitomosios sąskaitos numeris, kompensacinės išmokos suma.

**Asmens duomenų saugojimo laikotarpis**

Asmens duomenų saugojimo terminai nustatomi vadovaujantis Bendrųjų dokumentų saugojimo terminų rodykle, patvirtinta Lietuvos vyriausiojo archyvaro 2011 m. kovo 9 d. įsakymu Nr. V-100, kasmet sudaromu Agentūros dokumentacijos planu bei kitais dokumentų saugojimą reglamentuojančiais teisės aktais.

**Duomenų subjektų teisės:**

- teisė būti informuotu apie savo asmens duomenų tvarkymą Agentūroje

- teisė prašyti susipažinti su Agentūros tvarkomais savo asmens duomenimis Bendrojo duomenų apsaugos reglamento 15 straipsnio nustatyta tvarka;

- reikalauti ištaisyti netikslius / papildyti neišsamius su juo susijusius asmens duomenis Bendrojo duomenų apsaugos reglamento 16 straipsnio nustatyta tvarka;

- reikalauti ištrinti asmens duomenis Bendrojo duomenų apsaugos reglamento 17 straipsnio nustatyta tvarka

- apriboti savo asmens duomenų tvarkymą Bendrojo duomenų apsaugos reglamento 18 straipsnio 1 dalyje nurodytais konkrečiais atvejais

- nesutikti su asmens duomenų tvarkymu Bendrojo duomenų apsaugos reglamento 21 straipsnio nustatyta tvarka;

- teisė į asmens duomenų perkeliamumą Bendrojo duomenų apsaugos reglamento 20 straipsnio nustatyta tvarka;

- teisę bet kuriuo metu atšaukti sutikimą dėl asmens duomenų tvarkymo, kai duomenų tvarkymas grindžiamas Bendrojo duomenų apsaugos reglamento 6 straipsnio 1 dalies a punktu;

- teisę pateikti skundą priežiūros institucijai (Valstybinei duomenų apsaugos inspekcijai, juridinio asmens kodas 188607912, adresas A. Juozapavičiaus g. 6, LT-09310 Vilnius, tel. 8 5 271 2804, el. paštas: ada@ada.lt), jei su juo susiję asmens duomenys yra tvarkomi pažeidžiant Bendrąjį duomenų apsaugos reglamentą ar kitų teisės aktų nuostatas.

**Asmens duomenų gavėjai:**

Asmens duomenys gali būti perduoti teisėtvarkos bei audito institucijoms teisės aktų nustatyta tvarka.

**Asmens duomenų valdytojas**

Lietuvos Respublikos aplinkos ministerijos aplinkos projektų valdymo agentūra, juridinio asmens kodas 288779560, adresas Labdarių g. 3, LT-01120 Vilnius, tel. (8 5) 272 57 58, el. paštas: apva@apva.lt.

Duomenų apsaugos pareigūno kontaktiniai duomenys: tel. (8 5) 278 72 48, el. paštas: dap@apva.lt, adresas Labdarių g. 3, LT-01120 Vilnius.